Blair House

{"type": "FeatureCollection", "features": [ { "type": "Feature", "geometry": { "type": "Point", "coordinates": [-77.038583, 38.899035] }, "properties": { "title": "Blair House", "marker-color": "5E74F3", "marker-symbol": "-number- see", "marker-size":"small"} }, { "type": "Feature", "geometry": { "type": "Point", "coordinates": [-77.03655, 38.89765] }, "properties": { "title": "Valkoinen talo", "marker-color": "5E74F3", "marker-symbol": "-number-see", "marker-size":"small"} }, ]} Blair House on Yhdysvaltojen pääkaupungissa Washingtonissa sijaitseva virallinen residenssi. Se toimii maan presidentin vierastalona, jossa majoittuvat presidentin arvovieraat, ja siksi sitä on kutsuttu maailman eksklusiivisimmaksi hotelliksi. == Historia == Blair House valmistui vuonna 1824, mutta nykyisen nimensä se sai vasta 1837. Nimi tulee Francis Preston Blairista, joka toimi tuomarina Kentuckyssa ja kirjoitti aktiivisesti paikallisiin sanomalehtiin. Presidentti Andrew Jackson kiinnostui näistä kirjoituksista ja pyysi Blairia muuttamaan perheineen Washingtoniin, jotta tämä voisi alkaa kirjoittamaan huonossa jamassa olevalle Globe-lehdelle ja muuttaa sen Jacksonin hallintoa myötäileväksi julkaisuksi. Blairin perhe muutti Washingtoniin vuonna 1830 ja osti talon seitsemän vuotta myöhemmin Yhdysvaltain armeijan ensimmäiseltä lääkintäpäälliköltä, Joseph Lovellilta. Vuonna 1859 Blair rakennutti talonsa viereen toisen talon tyttärelleen ja tämän miehelle, Samuel Phillips Leelle, ja tätä taloa alettiin kutsua nimellä Lee House. Seuraavana vuonna valmistui vielä kolmas talo nimeltä Jackson Place. Vuonna 1910 Blairin lapsenlapsi Gist Blair muutti isoisänsä taloon ja testamenttasi sen liittovaltiolle. Gist kuoli vuonna 1940, ja kaksi vuotta myöhemmin talo päätyi virallisesti Yhdysvaltain liittovaltion omaisuudeksi. 1950-luvulla Lee House yhdistettiin taloon yhdeksi rakennukseksi. Talossa on tapahtunut muutamia historiallisia tapahtumia. Yksi tunnetuimmista lienee 18. huhtikuuta 1861, kun Blair kutsui kotiinsa kenraali Robert E. Leen. Lee sai kuulla, että presidentti Abraham Lincoln tarjosi hänelle pohjoisvaltioiden armeijan komentajan paikkaa. Lee kuitenkin kieltäytyi tarjotusta paikasta ja palasi kotiosavaltioonsa, etelävaltioihin kuuluvaan Virginiaan, joka nousi kapinaan. Presidentti Harry S. Truman asui Blair Housessa vuosina 1948–1952, kun Valkoinen talo oli remontissa. == Nykyään == Talon ensisijainen käyttötarkoitus on toimia presidentin vieraaksi kutsuttujen valtionpäämiesten ja näiden perheiden residenssinä. Lisäksi talo on myös presidentiksi valitun henkilön residenssinä ennen kuin tämä muuttaa virallisesti Valkoiseen taloon. Vuodesta 1977 lähtien kaikki presidentiksi valitut ovat asuneet talossa ennen virkaanastujaisiaan. Talossa on nykyään 120 huonetta, ja sen pinta-ala on hieman yli 6 500 m². Blair House lähialueineen on NRHP-kohde. == Kuvia == Tiedosto:Blair House 1919.png|Blair House erillisenä rakennuksenaan vuonna 1919. Tiedosto:PGH in relations to WH.jpg|Ilmakuva, josta käy ilmi Blair Housen ("President's Guest House") sijainti suhteessa Valkoiseen taloon. Tiedosto:Dillon room, Blair House, located across from the White House, Washington, D.C LCCN2010719224.tif|Dillonin huone. Tiedosto:Jackson Place sitting room, Blair House, located across from the White House, Washington, D.C LCCN2010719206.tif|Jackson Place -huone. Tiedosto:Secretary Clinton Hosts a Working Lunch for French President Hollande (7241267266).jpg|Ulkoministeri Hillary Clinton emännöimässä lounasta Ranskan presidentin François Hollandin vierailun aikana. == Lähteet == Luokka:Washingtonin (DC) rakennukset ja rakennelmat Luokka:Yhdysvaltain virka-asunnot Luokka:National Register of Historic Places -kohteet Washingtonissa (DC)